**ԱՄՓՈՓԱԹԵՐԹ**

«ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |  |  |  |
| --- | --- | --- | --- | --- |
| **1. ՀՀ Սննդամթերքի անվտանգության տեսչական մարմին** | | | 07.03.2022թ | |
| N01/06.1/1/2502-2022 | |
| «Գույք նվիրելու մասին» Հայաստանի Հանրապետության կառավարության որոշման նախագծի վերաբերյալ առաջարկություններ չկան։ | **Ընդունվել Է։** | |  | |
| **2. ՀՀ տարածքային կառավարման և ենթակառուցվածքների նախարարություն** | | | 14.03.2022թ | |
| N ԳՍ//6031-2022 | |
| 1.Նախագծի նախաբանում՝ «Հայաստանի Հանրապետության «Պետական գույքի կառավարման մասին» օրենքի»» բառերը փոխարինել ««Պետական գույքի կառավարման մասին» Հայաստանի Հանրապետության օրենքի» բառերով։  2.Որպես նորմատիվ իրավական ակտի վավերապայման՝ Նախագծի վերջում լրացնել իրավական ակտը ստորագրող պաշտոնատար անձի պաշտոնը, անվան սկզբնատառը և ազգանունը։  3.Միաժամանակ կարծում ենք, որ Նախագծում պետք է նախատեսել նոր դրույթներ՝ նվիրվող գույքի հանձնման-ընդունման աշխատանքների և դրանց կատարման ժամկետների վերաբերյալ։ | | **Ընդունվել Է։**  **Ընդունվել Է։**  **Չի ընդունվել։**  Նախագծում հանձնման-ընդունման աշխատանքների և դրանց կատարման ժամկետների վերաբերյալ դրույթներ չկան, քանի որ Միավորված ազգերի կազմակերպության պարենի և գյուղատնտեսության կազմակերպության Աջակցություն Հայաստանում սպանդանոցների զարգացմանը ծրագրով ձեռք բերված գույքը հանձնված է՝ համաձայն Հայաստանի Հանրապետության գյուղատնտեսության նախարարության և տնտեսվարողի միջև 2015 թվականի օգոստոսի 21-ին կնքված Գույքի անահտույց օգտագործման N ԱԱՎ-941 պայմանգրի 221 կետի։ | | |
| **3․ՀՀ ֆինանսների նախարարություն** | | | | 15.03.2022թ |
| N01/11-1/4216-2022 |
| ՀՀ ֆինանսների նախարարությունն ուսումնասիրել է «Գույք նվիրելու մասին» Հայաստանի Հանրապետության կառավարության որոշման նախագիծը և հայտնում է, որ սկզբունքային դիտողություններ չունի:  Միաժամանակ, հաշվի առնելով, որ ներկայացված նախագծով նախատեսվում է գույք նվիրել փակ բաժնետիրական ընկերության՝ առաջարկում ենք քննարկել խնդրո առարկա գույքը ընկերության կանոնադրական կապիտալում ներդնելու տարբերակը: | | **Ընդունվել Է։** | | |
| **4․ՀՀ վարչապետի աշխատակազմ** | | | | 14.04.2022թ |
| N 02/16.3/12846-2022 |
| 1. Նախագծի նախաբանում նշված չէ նորմատիվ իրավական ակտի համապատասխան դրույթը, որը կառավարությանը լիազորում է ընդունել սույն որոշման նախագիծը, ինչը հակասում է «Նորմատիվ իրավական ակտերի մասին» օրենքի 2-րդ հոդվածի 1-ին մասին, ըստ որի՝ ներքին կամ անհատական իրավական ակտը ընդունվում է *նորմատիվ իրավական ակտի հիման վրա և դրան համապատասխան*: 2. Նախագծի 1-ին կետով նախատեսվում է Վայոց Ձոր - Մսամթերք սահմանափակ պատասխանատվությամբ ընկերությանը նվիրել ՀՀ գյուղատնտեսության նախարարության և ընկերության միջև 2018 թվականի մայիսի 29-ին կնքված N ԱԱՎ-28 պայմանագրով և ՊԳԿ-ի և ՀՀ գյուղատնտեսության նախարարության միջև 2007 թվականի դեկտեմբերի 7-ին կնքված համաձայնագրով նվիրաբերված «Աջակցություն Հայաստանում սպանդանոցների զարգացմանը» ծրագրային գույքը: Միաժամանակ կից հիմնավորմամբ նշվում է, որ տվյալ գույքի նվիրաբերման պահանջը նախատեսված է վերոնշյալ համաձայնագրով: Տվյալ դեպքում հարկ է նշել, որ նախագծի վերաբերյալ կարելի է կարծիք ներկայացնել միայն համաձայնագրի առկայության դեպքում: Հետևաբար անհրաժեշտ է կից ներկայացնել նաև վերոնշյալ համաձայնագիրը: | | **Ընդունվել Է մասամբ։**  **Ընդունվել Է։** | | |
| **5․ՀՀ վարչապետի աշխատակազմ** | | | | 07.07.2022թ |
| ԿԱ/187-2022 |
| 1․Վարչապետի աշխատակազմի տեսչական մարմինների աշխատանքների համակարգման գրասենյակի ղեկավար Արթուր Ասոյանի առաջարկությամբ կքննարկվի որոշման նախագծում առանձին կետ նախատեսելու նպատակահարմարության հարցը, որով կձևակերպվի հստակ պահանջ նվիրաբերվող գույքը, վճարովի հիմունքներով, նաև այլ սուբյեկտների (մասնավորապես՝ սպանդանոցների մասով առկա խնդրի լուծման նպատակով) սպասարկման համար շահագործելու վերաբերյալ:  2․Վարչապետի աշխատակազմի ղեկավարի տեղակալ Սարգիս Թորոսյանի հետ ևս մեկ անգամ կքննարկվի որոշման նախագծի ընդունման իրավական հիմքը և Կառավարության նիստի քննարկմանը կներկայացվի փոխհամաձայնեցված տարբերակ։ | | **Ընդունվել Է։**  **Ընդունվել Է։** | | |